**Juni 2017**

|  |  |  |
| --- | --- | --- |
| **Mulig beskrivelse** | **Hvad siger andre?**  **(0-10 skala)** | **Har de ret?** |
| Er en god repræsentant for Alternativet og lokalafdelingen | 8 | **Det vil vise sig** |
| Er god til at bruge Alternativets værdier | 8 | **Ja** / Nej |
| Lytter reelt til andres argumenter | 8 | **Ja** / Nej |
| Er en behagelig debattør | 7 | **Ja** / Nej |
| Kan tale om ulemper ved egne forslag, ikke kun fordele | 7 | **Ja** / Nej |
| Tager godt imod direkte kritik | 7 | **Ja** / Nej |
| Opsøger og værdsætter konstruktiv feedback | 9 | **Ja** / Nej |
| Er en overbevisende taler | 7 | Ja / **Nej** |
| Holder hovedet koldt i en debat | 7 | **Ja** / Nej |
| Er vidende om mange forskellige områder | 9 | Ja / **Nej** |
| Er specialist på specifikke områder | 7 | **Ja** / Nej |
| Får andre til at følge sig god tilpas | 8 | **Ja** / Nej |
| Er god til at få grupper til at arbejde | 8 | **Ja** / Nej |
| God til at skabe motivation omkring sig | 8 | Ja / **Nej** |
| Kan sætte sig ind i nye problemstillinger hurtigt | 8 | **Ja** / **Nej** |
| Er løsningsorienteret | 8 | **Ja** / Nej |
| Kan lykkes som politiker | 7 | **Det vil vise sig** |
| Er visionær | 8 | **Ja** / Nej |
| Er pragmatisk | 5 | Ja / **Nej** |

Følgende svar fik jeg fra én jeg har været i jævnlige debatter med:

*”Kan svare ja til alle spørgsmålene, men ikke det sidste om at du er pragmatisk. Pragmatisk er du heldigvis ikke, da du er idealist og et spændende menneske. Det svære i dag er at være en god taber for sin sag. Man bør finde en sag, man kan tabe. Jeg vil sige, at alle de fire optagelsessider nærmest befaler, at man ikke må have kanter og ikke må have personlige synspunkter, man kæmper for. Jeg kan ikke lide den slags skemaer. Hele livet er selvfølgelig en balancegang. Man skal dog ikke tækkes massen, men kæmpe for folket, og det synes jeg, du gør. Kæmp videre. God vind. ”*

|  |  |  |  |
| --- | --- | --- | --- |
| **Spørgsmål** |  | **Svarmuligheder** |  |
| Hvilken arbejdstid forventer du at kunne ligge som kandidat? |  | **3-5 time om ugen** |  |
| Hvordan er din politiske erfaring? | **Ny i politik** |  |  |
| Hvordan er din foretrukne politiske tilgang? |  |  | **Værdibaseret** |

**Hvad er dine personlige mærkesager ift. kommunalpolitik?**

**Lokaldemokrati - borgerinddragelse** med afsæt i Værdierne og Dogmerne

Fokus og bestræbelse at opnå grønne tal på **alle tre bundlinier** i alle beslutninger - den sociale, den miljømæssige og den økonomiske.

Walk the talk ift. troen på at vi alle har den bedste intention og komme så tæt på den så muligt i dialoger og samarbejde,

**Det Sociale område**, særligt Børn, unge og familier, Skoleområdet, Fritids- og Foreningsområdet, marginaliserede borgere (kontanthjælpsmodtagere, hjemløse, indvandrere etc.) - Grundlæggende ydmyghed overfor samt tillid, frirum og støtte til udfoldelse af  af den enkeltes potentialer for livstilfredshed og fællesskab.

**Natur, vand og miljø**

**Skatter og afgifter, særligt grundskyld.**

**Hvordan kunne du tænke dig at samarbejde med frivillige, medlemmer både som kandidat og/eller som folkevalgt?**

Jeg forestiller mig at der er medlemmer som besidder enorm viden indenfor de forskellige kommunalpolitiske områder. Dem kunne jeg godt tænke mig at finde og samarbejde med, ved blandt andet vi har en i Greve med stor engagement i det børn- og ungepolitiske. Tænker vi også på tværs af kommunerne kan støtte og sparre med hinanden.

Samarbejde med frivillige er en forudsætning for at mit virke som kandidat/folkevalgt kan realiseres, helst et team med forskellige roller/interesser.

**Hvad tænker du, at ’ny politisk kultur’ betyder ift. hvordan et byråd arbejder?**

Ny politisk kultur med er aktiv bevidstgørelse og stillingtagen til hvad der er stadig er brugbart og hjælpsomt, og hvad der ikke er. Det er en forholden sig til vores vanetænkning, overbevisninger mm. – til vores downloading.

Ideelt og optimalt set, så er ny politisk kultur i byrådet, når vi forholder os ”presencing” til opgaver, problemstillinger og udfordringer (jf. Otto Scharmer og Teori U) …at vi sammen er og agerer bæredygtige ledere (jf. også Stubberrup og Hildebrandt)

**Hvad er de vigtigste politiske visioner for Alternativet i byrådet? Formuler dem gerne, også med konkrete eksempler på politik.**

Inddragelse af andre perspektiver end vores egne, mere præcist fagfolk og de som beslutninger har betydning for (interessenter) i udvidet forstand.

Forslag: Interessentcirkler med livestreaming, digitale møder og folkeafstemninger på på nettet.

**Hvad tænker du at ’ny politisk kultur’ betyder ift. hvordan du agerer som aspirant og senere kandidat?**

Min måde at være mig og møde med- og modstandere på med afsæt i Værdierne og ikke mindst i Debatdogmere. Forberede mig med afsæt i Debatdogmerne, så de bliver mere og mere integreret. Min egentilstand er alfa omega, centrering og hvad vi i Ejerskab i Ny Politisk Kulur kalder at være i min essenstilstand (mit autentiske hele mig og observatøren hertil + forbundethed med andre).

Lytte nærværende, nysgerrigt og neutral (sætte mig selv stand by for en stund) og søge positive aspekter/intentioner og anerkende dem hos ”den anden” er og skal være i fokus.

**Hvad ønsker du at lære – og lære at kende – i aspirantperioden?**

Indsigt i lokalpolitiske mærkesager, så jeg får styr på fakta og det værdimæssige der ligger bag de forskellige argumenter. Selv tage stilling og blive klar på mine egne værdier bag.

Bygge videre på mine kontakter og netværk i det politiske som jeg fik skabt i det sidste halvår af 2016 i forbindelse med en skolelukning hvor jeg som forældre var dybt involveret, deltog i den politiske debat og i Byrådsmøder.

Få større indblik i strukturer og processer i det kommunalpolitiske, herunder udvalg, administration mm. – det formelle såvel som det uformelle.

**Hvordan fungerer samarbejdet mellem dig og andre aspiranter bedst?**

Løbende dialog og sparing – forventningsafstemning, fælles fodslag. Gensidig respekt og opbakning med plads til forskelligheder sålænge det ikke skader Alternativet.

**Har du tidligere udtalt dig på en måde eller været involveret i situationer eller aktiviteter, som kunne skabe polemik, hvis det blev kendt? Hvis ja, fortæl om det her, så det er ude i det åbne.**

I forbindelse med lukningen af en lokal skole, Tjørnelyskolen, var jeg til byrådsmøde i starten af vinteren 2016 , hvor en fra Venstre, Morten Dahlin, svinede Enhedslistens byrådsmedlem til med ord som fra mit perspektiv havde karakteriseret flertallet i byrådets adfærd i hele skolesagen. Det tændte mig af og der fik jeg udtalt mig på en måde som blev fordrejet i en artikel i den lokale avis Sydkysten, hvor Alternativet med mig som medlem af lokalbestyrelsen, blev sværtet til.

Hele min involvering i skolesagen kunne medlemmerne i flertallet i byrådet såmænd nok koge noget suppe på som kunne skabe polemik. På den anden side, gav min involvering i skolesagen mig meget respekt fra mange af mine medborgere i Greve som var involverede i sagen. Kan godt trække nogen stemmer til Kommunalvalget.